Vyhodnotenie medzirezortného pripomienkového konania
     k návrhu  zákona, ktorým sa mení a dopĺňa zákon  Národnej rady Slovenskej                                     republiky  č. 303/1995 Z.z. o rozpočtových pravidlách 
                                            v znení neskorších predpisov

___________________________________________________________________________ 

	Návrh  zákona, ktorým  sa  mení  a  dopĺňa  zákon Národnej rady Slovenskej republiky č. 303/1995 Z.z. o rozpočtových pravidlách v znení neskorších predpisov bol poslaný  na medzirezortné pripomienkové konanie  celkom 52 orgánom a organizáciám, z toho 41 ministerstvám, ústredným orgánom štátnej správy, štátnym orgánom a organizáciám a verejnoprávnym inštitúciám, ktoré sú rozpočtovou kapitolou štátneho rozpočtu, kancelárii podpredsedu vlády pre legislatívu, kancelárii podpredsedu vlády pre ekonomiku, splnomocnencovi vlády pre projekt stratégie reformy verejnej správy, ďalej Národnej banke Slovenska, Konfederácii odborových zväzov Slovenskej republiky, Asociácii zamestnávateľských zväzov a združení Slovenskej republiky, Združeniu miest a obcí Slovenska, Únii miest Slovenska, Magistrátu hl. mesta SR Bratislava, Magistrátu mesta Košice, Mestskému úradu Banská Bystrica a Asociácii komunálnych ekonónov Slovenskej republiky.  

	Pripomienky k návrhu zákona nepredložili Kancelária Národnej rady Slovenskej republiky, Kancelária prezidenta Slovenskej republiky, Úrad vlády Slovenskej republiky- Kancelária vedúceho úradu, Kancelária podpredsedu vlády pre ekonomiku, Slovenská informačná služba, Krajský úrad v Žiline, Krajský úrad v Prešove a  Mestský úrad Banská Bystrica.  

	K predloženému návrhu nemali žiadne pripomienky Ministerstvo obrany Slovenskej republiky, Ministerstvo pre správu a privatizáciu národného majetku Slovenskej republiky, Ministerstvo výstavby a regionálneho rozvoja Slovenskej republiky, Ministerstvo hospodárstva Slovenskej republiky, Ministerstvo spravodlivosti Slovenskej republiky, Ministerstvo zdravotníctva Slovenskej republiky,  Ministerstvo zahraničných vecí Slovenskej republiky,  Najvyšší súd Slovenskej republiky, Protimonopolný úrad Slovenskej republiky, Slovenská televízia, Slovenský rozhlas, Tlačová agentúra Slovenskej republiky, Štatistický úrad Slovenskej republiky, Správa štátnych hmotných rezerv Slovenskej republiky, Tlačová agentúra Slovenskej republiky, Úrad jadrového dozoru Slovenskej republiky, Úrad predsedníctva Slovenskej akadémie vied, Národný inšpektorát práce, Krajský úrad v Banskej Bystrici, Krajský úrad v Bratislave,  Krajský úrad v Košiciach, Krajský úrad v Trenčíne, Krajský úrad v Trnave, Úrad priemyslového vlastníctva Slovenskej republiky, Úrad geodézie, kartografie a katastra Slovenskej republiky.

	Vyhodnotenie zásadných pripomienok je uvedené v tabuľkovej prílohe. 

	Ministerstvo financií Slovenskej republiky akceptovalo všetky  nesporné  formulačné pripomienky, ako aj návrhy, ktorých predmetom  bolo doplnenie a úprava jednotlivých častí návrhu a neodporovali cieľom návrhu zákona. 

-  2  -

	Pripomienky, ktoré svojím vecným obsahom nezohľadňovali východiská financovania verejnej správy v súlade s koncepciou decentralizácie a modernizácie verejnej správy a legislatívny zámer návrhu zákona, nemohli byť zapracované do predloženého návrhu. 
  
	Ministerstvo financií  zásadné pripomienky k uvedenému materiálu osobitne prerokovalo s Ministerstvom práce, sociálnych vecí a rodiny Slovenskej republiky a Ministerstvom vnútra Slovenskej republiky. Návrh zákona sa na rokovanie vlády predkladá bez rozporov s ministerstvami a ústrednými orgánmi štátnej správy. 

	Ministerstvo financií návrh novely zákona o rozpočtových pravidlách, ako aj pripomienky, návrhy a námety k tomuto zákonu, prerokovalo na viacerých pracovných stretnutiach so zástupcami Združenia miest a obcí Slovenska. Osobitné rokovanie na úrovni ministerky financií a predsedu Združenia miest a obcí Slovenska sa uskutočnilo na Ministerstve financií dňa 21.5.2001. 
	
	Na základe týchto rokovaní Ministerstvo financií viaceré pripomienky a návrhy Združenia miest a obcí Slovenska akceptovalo a zapracovalo do návrhu zákona. Ako zásadný rozpor však pretrváva požiadavka Združenia miest a obcí Slovenska ponechať podielové dane v sústave vlastných príjmov obce a vyššieho územného celku.    

	

	   

		          Vyhodnotenie pripomienkového konania
                              k návrhu  zákona, ktorým sa mení a dopĺňa 
            zákon Národnej  rady Slovenskej republiky č. 303/1995 Z.z. o rozpočtových                                             pravidlách  v znení neskorších predpisov